### Resume

Teknisk Udvalg har besluttet, at der skal udarbejdes lokalplaner for alle kolonihaverne i Vejle Kommune for ikke at miste de værdier, der gør kolonihavelivet attraktivt. Det er blevet til 10 lokalplaner. Lokalplanerne fastholder områdernes anvendelse til kolonihaveformål og regulerer størrelse, placering og udformning af bebyggelse og sikrer offentlig adgang gennem haveforeningerne. Planforslaget har været i ni ugers offentlig høring i perioden 17. marts 2023 - 19. maj 2023. Der er i perioden indkommet to indsigelser. Ud af bestemmelser i lokalplanforslagene har indsigelserne haft fokus på fælles emner. Indsigelserne til dette lokalplanforslag har ikke haft fokus på nogen af de fælles emner. Teknik & Miljø har vurderet indsigelserne fra de øvrige lokalplaner og foreslår på den baggrund ændringer af lokalplanen og tillægget.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik

Teknisk Udvalg besluttede på mødet 31. maj 2022, pkt. nr. 126, at igangsætte udarbejdelse af lokalplaner og kommuneplantillæg for kolonihaverne i Vejle.

På mødet 7. februar 2023, pkt. nr. 39, besluttede Teknisk Udvalg at fremlægge forslag til lokalplaner for ti kolonihaveområder og tillæg nr. 25.

Byrådet besluttede på møde 8. marts 2023, pkt. nr. 42, at sende lokalplanerne nr. 1380 til 1389 og tillæg nr. 25 i offentlig høring.

Lokalplanerne og tillægget har været i offentlig høring fra 17. marts 2023 til 19. maj 2023.

Der har været afholdt møder Boligforeningen AAB.

Der har været afholdt borgermøde 25. april 2023.

Indsigelser/bemærkninger til lokalplanen

Der er indkommet to indsigelser / bemærkninger til lokalplanforslaget.

Indsigelselserne til bestemmelserne til lokalplanforslag nr. 1382 har ikke været omfattet af de fælles emner.

Primære ændringer i lokalplanforslaget

For legehuse fastsættes en maksimal størrelse på 3,0 kvm. og højden øges til 1,80 meter for at opnå en større brugsværdi. Legehuse indgår ikke i det samlede areal for småbygninger.

Der kan fremover anvendes eternitplader og bølgeplader til tagmateriale. Afstanden på 5,0 meter for byggeri mod vej og sti bortfalder og fastsættes til 2,5 meter.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag 1.

Resumé af Teknik & Miljøs uddybende svar til de fælles emner kan ses i det vedlagte bilag 2.

Teknik & Miljøs anbefalinger til alle ændringer i alle lokalplanforslagene er samlet i bilag 3.

[adresse]Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Klima og resiliensvurdering

Nyt byggeri og anlægsarbejde vil altid øge udledningen af CO2. Den bæredygtige byudvikling opnås blandt andet ved at spare på arealerne og fokusere på kvalitet. Eksisterende byområder kan genanvendes og udnytte kollektiv trafik og kollektiv forsyning bedre. Det betyder også, at den del af byudviklingen, som foregår i endnu ubebyggede områder, skal foregå med ressourcebevidsthed og tage hensyn til arealforbruget, vandmiljøet og klimaforandringerne.

Kolonihaveområderne, som ligger bynært, har en positiv virkning på transportbehovet og giver mulighed for at tilbringe weekender og ferier tæt på boligen. [adresse] har betydning for livskvaliteten for en stor gruppe mennesker. For [adresse] øvrige indbyggere giver det også mulighed for en attraktiv gåtur i de grønne områder. Dette er medvirkende til at øge den sociale bæredygtighed. Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og byrådet.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for Byrådet, at lokalplan nr. 1382 og tillæg nr. 25 til [adresse] 2021-2033 vedtages endeligt med de af forvaltningen indstillede ændringer, og  at indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne. |

### Beslutning

Anbefalet.

Sam Paulsen var fraværende.